stanford-oval/wikipedia huggingface dataset:
יואב בן דב (פילוסוף מדע)

| --- | --- |

 לידה:  6 במרץ 1957 תל אביב-יפו, ישראל 
 פטירה:  7 בדצמבר 2016 (בגיל 59)
 מקום קבורה:  בית הקברות מורשה 
 מקום לימודים:  אוניברסיטת תל אביב 
 מוסדות:  אוניברסיטת תל אביב 
 תחומי עניין:  פילוסופיה של המדע 
 עיסוק:  פילוסוף 
 מדינה:  ישראל ישראל
 bendov.info
 
יואב בן-דב (6 במרץ 1957 - 7 בדצמבר 2016) היה פילוסוף של המדע ומומחה לקלפי טארוט.
ביוגרפיה

יואב בן-דב נולד בשנת 1957 בתל אביב לאילנה ויצחק בן דב, וגדל באתיופיה וברמת השרון. שירת בצה"ל (1974–1977) כמפקד טנק וסמל מבצעים. למד לתואר ראשון בפיזיקה ותואר שני בהיסטוריה ופילוסופיה של המדע באוניברסיטת תל אביב בהנחיית פרופ' יובל נאמן, וקיבל תואר דוקטור באפיסטמולוגיה והיסטוריה של המדע מאוניברסיטת פריז בשנת 1988 על תזה בתחום הפילוסופיה של תורת הקוונטים. משנת 1979, החזיק בתעודה מהפקולטה ללימודים אסטרולוגיים בלונדון. במקביל למד קריאה בקלפי טארוט ופסיכומאגיה בהדרכת אלחנדרו חודורובסקי בפריז.
בין השנים 1989–2006 שימש כחוקר ומורה מן החוץ במכון להיסטוריה ופילוסופיה של המדעים והרעיונות ע"ש כהן באוניברסיטת תל אביב, ובחוג לחינוך באותה אוניברסיטה וכפרופסור אד הונורם במחלקה לפיזיקה של אוניברסיטת דל וייה בקאלי, קולומביה. כמו כן היה מורה לפיזיקה בבית הספר התיכון ע"ש רוטברג ברמת השרון, עורך מדעי של כתב העת "גלילאו" למדע פופולרי ושל אנציקלופדיה "אביב חדש", סופר ומנחה של סדרת תוכניות "אסכולה" בטלוויזיה החינוכית על תרבות דיגיטלית, ועד מומחה בבית המשפט בענייני תרבות הטראנס ואסטרולוגיה.
בין השנים 2008–2011 יצר את חפיסת קלפי הטארוט CBD של מרסיי, המשחזרת את חפיסת הטארוט התקנית של ניקולה קונוור מהמאה ה-18.
בן דב נפטר ב-7 בדצמבר 2016 מדום לב, ונקבר בבית הקברות מורשה ברמת השרון. השאיר אחריו שני ילדים.
ספריו

קריאה בקלפים, כתר הוצאה לאור (1982) - ספר הטארוט הראשון בעברית
פיזיקה - תורות ומושגים, אוניברסיטה משודרת (1991)
תורת הקוונטים: מציאות ומסתורין, סדרת מה?דע!, הוצאת דביר (1997)
טארוט - הקריאה הפתוחה, הוצאת פראג (2015)
Invitation à la physique, Le Seuil - points sciences, Paris 1995. Also in Portuguese: Jorge Zahar, Rio de Janeiro 1996, and Spanish: Andres Bello, Santiago de Chile 1999
La Complementariedad: una Filosofía para el siglo XXI, Jairo Roldán Ch., Yoav Ben-Dov y Germán Guerrero P., Programa Editorial, Universidad del Valle, Cali, Colombia 2006
הערות שוליים

↑  תרבות הטראנס בישראל - ד"ר יואב בן-דב
↑  משפט האסטרולוגיה - ד"ר יואב בן-דב, כולל חוות הדעת המקורית ופסק הדין
↑  ידיעות אחרונות, ידיעות תל אביב יפו, ט"ז בכסלו תשע"ז, 16.12.2016, אשר קשר, עמודים 44-46.
| --- | --- |
בקרת זהויות :  NLI: 987007300970205171  BnF: cb12436239s (data)  LCCN: nr92034581  VIAF: 59176669   WorldCat (עם VIAF): 59176669
בית הכנסת במקוה ישראל

ערך זה עוסק בבית הכנסת במקוה ישראל. אם התכוונתם למשמעויות נוספות, ראו .
| --- | --- |

בית הכנסת במקוה ישראל - תוכנן על ידי קרל נטר אך הוקם לאחר מותו 5–1894. במפתן הכניסה חרוטים מחרשה ואשכול ענבים
 מידע כללי
 סוג:  בניין 
 מיקום:  מקוה ישראל
 מדינה:  ישראל
 הקמה ובנייה
 תקופת הבנייה:  ?–1896
 חומרי בנייה:  בנוי מלבני כורכר (ללא שימוש בבטון)
 סגנון אדריכלי:  סגנון אדריכלי מעורב, בולטות בו השפעות מערביות, ים תיכוניות ומזרחיות.
 
 קואורדינטות:  32°02′00″N 34°47′00″E﻿ / ﻿32.033333°N 34.783333°E﻿ / 32.033333; 34.783333
 he
 
בית הכנסת במקוה ישראל הוא מבנה במקוה ישראל. המבנה בן שתי קומות כאשר בקומה הראשונה בית הכנסת ובקומה השנייה היו כיתות לימוד.
היסטוריה

בית הכנסת נבנה בשנת 1896 כאשר יוסף נייגו היה מנהל מקוה ישראל. זה היה המבנה המפואר במקוה שאליו הוליכה שדרת עצי דקלים משער יפו. המבנה בנוי מלבני כורכר (ללא שימוש בבטון). נטר עיצב את חיצוניות בית הכנסת בהשראת חוות חקלאיות בצרפת ואת הפנים בסגנון אקלקטי - רצפת שיש, תקרת עץ, עמודים בהשראת עמודי בית המקדש, קשת אבן בהשראה יוונית, חלון עגול המשמש כ'מזגן' טבעי, וסמלים בהשראת תרבות המזרח.
במלאת מאה שנים למקוה ישראל שופץ המקום לתפארת וקטעים מרצפת השיש המקורית ומתקרת העץ המקורית שומרו. מומחית השימור ענת ברלוביץ', בוגרת לימודי תואר שני בשימור במרכז הבינלאומי לשימור בלובן, בלגיה, הסבירה שהכנת תיק התיעוד למבנה נמשכה שלוש שנים. ארכיון מקוה ישראל נעלם, ובידי ברלוביץ' ושותפותיה – המתעדות איריס יוסיף-אור ורחל כפיר-נחומי - לא היו התוכניות המקוריות של המבנה, והן נאלצו ללקט מידע ממסמכים וצילומים בארכיונים בישראל ומחוצה לה. במהלך השיפוץ, הוחלפו חלונות האלומיניום החדשים יחסית בקומה העליונה במשקופי עץ ושופצו משקופי העץ הישנים בקומת הקרקע. טיח החזיתות חודש, בתקרה ובקירות נעשה איטום, ציורי התקרה חודשו, ורצפת אריחי הטרצו נוקתה ושופצה. הכרכובים טופלו, ומגדלון השמירה שבראש הגג נוקה מתוספות שכיסו אותו.
צוות מקוה ישראל על מדרגות בית הכנסת, 1870[דרושה הבהרה]
ריקודים ליד בית הכנסת, 1945
ארכיטקטורה

בית הכנסת שנמצא בסופה של שדירת הדקלים המפורסמת שבמקוה ישראל הוקם ב-1896. תכנונו של הבניין נשאב מן המסורת האדריכלית בחוות החקלאיות שבצרפת ובמושבותיה ועל פי התבנית המקובלת לבית הכנסייה שבחוות הללו, כשמשני צידיו שני בתים מוארכים - "בית נטר" ממזרח ו"בית סולד" ממערב.
לבית הכנסת יש שתי קומות, הקומה הראשונה שימשה מקום תפילה וספרייה ובקומה השנייה היו חדרי לימוד. הכניסה לבית הכנסת היא מכיוון צפון, אל הקומה השנייה עולים מהחזית הדרומית של בית הכנסת בשני גרמי מדרגות סימטריים. בקדמת המבנה - בחזית הצפונית יש רחבת דשא המוקפת בעצים ומזרקה. דלת הכניסה הראשית של בית הכנסת ממוקמת בחזית הצפונית, חלקה המרכזי צבוע בצבע כחול ובמרכזה מגן דוד שבתוכו האותיות מ"י (מקוה ישראל). סמל אליאנס מובלט על הדלת.
תקרת קומת הקרקע (שהיא גם רצפת הקומה הראשונה) הייתה עשויה מעץ, והגג חופה ברעפים.
בראש המבנה, היה תלוי הפעמון שצלצל עם תחילת כל פעילות בבית הספר, בבניין זה למדו תלמידי הסקטור הדתי, בהפרדה מתלמידי הסקטור הכללי שנהנו ממבנה חדש יותר. העיצוב המקורי נשמר עד היום. הפעמון קבע את סדר היום בכל תחומי החיים: השכמה, שעות הארוחות, תחילת לימודים ועבודה.
בית הכנסת נבנה במתכונת של רצועות אורך. בצדדים – פסי תכלת חבן וקשתות מחודדות. במרכז – עיטורים צמחיים וגאומטריים וקשת עגולה. סגנון בנייה זה מזכיר את הבזיליקה הרומית שלפיה נבנו כנסיות רבות ולמעשה כך נבנו גם בתי הכנסת הקדומים בגליל עד המאה השישית. בחזיתו עיטורים וסמלים השאובים מהתרבות המערבית והמזרחית המקבלים את באי המקום בני כל העדות והתרבויות. עם זאת בעיצובה מיועדת דלת הכניסה לפנים בית הכנסת רק לבני הדת היהודית.
ארכיטקטורה > גמלון

בגמלון, מעל דלת הכניסה הראשית, מופיעים שני לוחות הברית, ועליהן ספרות רומיות המציינות את עשרת הדיברות, והמילה ”אחד”, בעברית. תחתיהם מופיע עיגול - ביטוי ליהודי כל העולם - ועליו מצוירות שתי ידיים האוחזות זו בזו המסמלות סולידריות של העם היהודי. משני צדי העיגול יש ציורים של גפן ומחרשת מתכת. הכתובות בגמלון הן בשלוש שפות: עברית, ערבית וצרפתית. בעברית - "חברת כל ישראל חברים". בערבית - جمعية عمومية اسرائيلية زراعت مكتبي (= אגודה כללית ישראלית חקלאית לימודית) ובצרפתית - ALLIANCE ISRAELITE UNIVERSELLE MIKWEH ISRAEL (= אגודה (אליאנס) ישראלית כללית מקוה ישראל).
ארכיטקטורה > פנים בית הכנסת

חלל בית הכנסת מחולק על ידי עמודים וקשתות לשלושה חלקים רוחביים, שווים בגודלם. חלונות המבנה מוארכים ומלבניים, במרכזם עיטורים מעץ. ברום הקיר חלונות עגולים בסגנון ערבי, "תאקה". האולם והבמה המרכזית מרוצפים באריחי שיש. בימת העץ שבמרכז בית הכנסת הוקמה בתקופה מאוחרת יותר. תקרת בית הכנסת ייחודית מאוד. חתימת האמן חסרה ולכן לא ידוע מי צייר את התקרה.
ארון הקודש בבית הכנסת קדם לבניית הבית. הארון משנת 1881 הובא מצרפת על ידי קרל נטר לזכר אביו שנפטר שנה קודם לכן. קרל נטר התכוון להקים בית כנסת במקוה ולכן הביא את הארון, אבל הבנייה נדחתה כנראה כיוון שלא גויסו מספיק תרומות למטרה זו.
גלריית תמונות של בית הכנסת

מנורת כדורי הזכוכית בבית הכנסת במקוה ישראל. המנורה הוחלפה עם עבודות השימור שהסתיימו בשנת 2017
מנורת התקרה בבית הכנסת במקוה ישראל אשר החליפה את מנורת כדורי הזכוכית בעבודות השימור שהסתיימו בשנת 2017
עבודות השימור בבית הכנסת במקוה ישראל בשנת 2016 על ידי חברת אבנר גלעד שימור ושחזור מבנים. שחזור ציורי התקרה על ידי סטודיו תכלת
לוח של המועצה לשימור אתרים
הכניסה לבית הכנסת
מבנה בית הכנסת. מבט מדרום
ארון הקודש בבית הכנסת מקוה ישראל
החזית האחורית של בית הכנסת.
לקריאה נוספת

משה סמילנסקי, פרקים בתולדות היישוב, חלק ראשון, תל אביב: הוצאת דביר, 1939.
זאב וילנאי, הערך: מקוה ישראל, אריאל אנציקלופדיה לידיעת ארץ ישראל, הוצאת עם עובד, תל אביב, 1978, עמ' 4813–4819.
הערות שוליים

↑  ynet, סיור בביה"ס החקלאי היהודי הראשון בעולם, באתר ynet, 13 באפריל 2017
1 2  גיא נרדי, פשטות שאינה מתייפייפת: גישה מרעננת לשימור במקוה ישראל, באתר Xnet‏, 24 בפברואר 2017
↑  אריאלה אפללו‏, תפילת הדרך: בתי הכנסת הכי מיוחדים בארץ, באתר וואלה, 2 באוקטובר 2014
1 2  שוורץ, 2006, עמ' 23
↑  בית הכנסת במקווה ישראל, באתר מפה
↑  הן בצרפתית והן בערבית באה המילה "ישראלי" במובן "יהודי".
גמלון הכניסה לבית הכנסת
טירת קימבולטון

| --- | --- |

 מידע כללי
 סוג:  בית מגורים שהוסב למוזיאון, טירה 
 כתובת:  Kimbolton, Huntingdon, Cambridgeshire, PE28 0EA 
 מיקום:  קימבולטון (קיימברידג'שייר) 
 מדינה:  הממלכה המאוחדת 
 הקמה ובנייה
 תקופת הבנייה:  ? – המאה ה־12
 תאריך פתיחה רשמי:  המאה ה־12 
 
 קואורדינטות:  52°17′44″N 0°23′14″W﻿ / ﻿52.2956°N 0.38716°W﻿ / 52.2956; -0.38716
 אתר רשמי
 he
 
טירת קימבולטון היא בית כפר בקימבולטון, קיימברידג'שייר, אנגליה. זה היה ביתה האחרון של אשתו הראשונה של המלך הנרי השמיני, קתרין מאראגון. במקור, המבנה שימש כטירה מימי הביניים, אך הוא הוסב לארמון מפואר. הטירה שימשה כמשכן המשפחתי של הרוזנים והדוכסים של מנצ'סטר משנת 1615 ועד 1950. כיום, משמשת הטירה את בית הספר קימבולטון.
היסטוריה

הטירה נבנתה בסוף המאה ה-12 על ידי ג'פרי פיץ פיטר, הרוזן הראשון של אסקס. החצר הפנימית נבנתה מחדש בסוף המאה ה-15 על ידי אן, הדוכסית מבקינגהאם.
הטירה נרכשה בשנת 1522 על ידי סר ריצ'רד וינגפילד. באפריל 1534 נשלחה לשם קתרין מאראגון, לאחר שסירבה לוותר על מעמדה או להכחיש את חוקיות נישואיה להנרי השמיני. ביולי 1534, ליצן מחצרו של הדיפלומט אסטאס שאפווי ניסה לשחות את החפיר, ובכך חשף את מעצרה של קתרין. האקלים בביצות האזור פגע בבריאותה, והיא נפטרה בטירה ב-7 בינואר 1536.
הטירה נרכשה בשנת 1615 על ידי סר הנרי מונטגיו, שלימים הוכתר כרוזן הראשון של מנצ'סטר. הרוזן הרביעי של מנצ'סטר, שהוכתר לדוכס הראשון של מנצ'סטר בשנת 1719, ביצע שינויים משמעותיים בטירה בין השנים 1690–1720. שינויים אלה כללו את בניית האגף הדרומי שנפל, לפי עיצובו של סר ג'ון ואנברו. בשנת 1766 הזמין הדוכס הרביעי של מנצ'סטר את רוברט אדם לתכנן את שער הכניסה, שנבנה באותה שנה.
חברים רבים ממשפחת מונטגיו (הרוזנים והדוכסים של מנצ'סטר) קבורים בכנסיית סנט אנדרו בקימבולטון. מספר מצבות של בני משפחת מונטגיו עדיין קיימות בקפלה הדרומית, בעוד שקבר משפחת מונטגיו (שהורחב בשנת 1853) ממוקם מתחת לקפלה הצפונית.
הדוכס העשירי של מנצ'סטר מכר את תכולת הטירה בשנת 1949, ובשנת 1951 נמכרו הטירה ושטח של כ-50 דונם לבית הספר קימבולטון.
בית וורן

בשטח הטירה נמצא בית וורן, שבו התגורר בעבר שומר הארנבים של האחוזה. המבנה הוסב במאה ה-18 המאוחרת לפוליה (מבנה דקורטיבי), בהוראת אחד מדיירי הטירה, כדי להוסיף עניין לנוף הנשקף ממנה. לבית יש חזית דקורטיבית אחת הפונה אל הטירה. המבנה מוגדר כמבנה מדרגה II* והוא בבעלות קרן "לנדמארק". הקרן שיפצה את המבנה בין השנים 2011–2012, על פי עיצוב האדריכל אוליבר קרו.
הערות שוליים

1 2 3  "'Parishes: Kimbolton', in A History of the County of Huntingdon: Volume 3, ed. William Page, Granville Proby and S Inskip Ladds". London: British History Online. 1936. pp. 75–86. נבדק ב-14 בדצמבר 2019. {{cite web}}:  (עזרה)
↑  Eagles, Robin (2002). The Rough Guide History of England. Rough Guides. p. 202. ISBN 978-1-85828-799-7.
↑  "Guided Tour". St Andrew’s Church, Kimbolton. נבדק ב-27 ביולי 2015. {{cite web}}:  (עזרה)
↑  Scriven, Marcus (2009). Splendor and Squalor: The Disgrace and Disintegration of Three Aristocratic Dynasties. p. 163.
↑  Landmark News, Spring 2011, The Landmark Trust, p.6.
↑  Landmark Trust: Warren House
טירת קימבולטון בשנת 1880: איור זה מציג את האחוזה כפי שנבנתה מחדש בין השנים 1690–1720.
שער בית הספר קימבולטון
טירת קרייגסטון

| --- | --- |

 מידע כללי
 סוג:  טירה, בית כפר 
 מיקום:  אברדינשייר 
 מדינה:  הממלכה המאוחדת 
 הקמה ובנייה
 אדריכל:  ג'ון בל
 
 קואורדינטות:  57°35′4″N 2°23′56″W﻿ / ﻿57.58444°N 2.39889°W﻿ / 57.58444; -2.39889
 www.craigston-castle.co.uk
  (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים טירת קרייגסטון(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים טירת קרייגסטון(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני טירת קרייגסטון(למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני טירת קרייגסטון he
 
טירת קרייגסטון (באנגלית: Craigston Castle) היא בית כפר מהמאה ה-17, הממוקם כ-6.4 קילומטרים (4 מיילים) צפונית-מזרחית לעיירה טוריף (אנ') שבמחוז אברדינשייר (אנ'), סקוטלנד. הטירה, אשר שימשה כביתה ההיסטורי של משפחת אורקהרט (אנ') (Urquhart), בנויה בצורת האות "U", עם שני אגפים עיקריים הממוקמים משני צידי הכניסה ומחוברים בקשת מוגבהת. מעל המבנה מתנשא מעקה מעוטר בגילופים בסגנון גותי. בפינות העליונות של האגפים נמצאים בסיסים שיועדו לצריחים פינתיים, אך הצריחים עצמם מעולם לא הושלמו. בחדר האורחים של הטירה ניתן למצוא גילופי עץ המתארים נושאים תנ"כיים ופריטים הרלדיים של שבט אורקהרט.
הטירה שייכת לקבוצת הטירות המכונה "קבוצת בל" ("Bell group") – קבוצת טירות סקוטיות שתוכננו על ידי בוני הטירות ממשפחת בל. לפי החוקר ה. גורדון סלייד, קבוצת טירות זו "מהווה אולי את התרומה המובהקת והייחודית ביותר של סקוטלנד לאדריכלות המערבית". הטירה עדיין נמצאת בבעלות משפחת אורקהרט, אשר מוצאה מתחקה עד אדם אורקהרט, השריף של קרומרטי (אנ') במאה ה-14. עם זאת, על פי סר תומאס אורקהרט (אנ'), מתרגם יצירותיו של פרנסואה רבלה, מוצא המשפחה מגיע עד אדם וחוה דרך דמות בשם "טרמות", שלפי דבריו הייתה זו שמצאה את משה בתיבה, לצד אבות קדומים מיתיים נוספים.
חדר האירוח בטירת קרייגסטון
שטח טירת קרייגסטון
ג'ון אורקהרט מקרייגפינטרי (Craigfintry), המכונה "המורה מקרומרטי" (Tutor of Cromarty), בנה את הטירה בין השנים 1604 ל-1607. סגנונה העיצובי הוא ייחודי בהשוואה לטירות אחרות בקבוצת בל. בשנת 1657 נמכרה הטירה על ידי משפחת אורקהרט, אך בשנת 1739 נרכשה מחדש על ידי קפטן ג'ון אורקהרט, נינו של הבנאי המקורי, שהיה ידוע בכינויו "הפיראט". בעליה החדש הוסיף אגפים צדדיים לטירה ותכנן גנים חדשים. עם זאת, העיצוב של הגנים לא התבסס על התוכניות שהוכנו בשנת 1733 על ידי האדריכל הידוע ויליאם אדם (אנ').
בשנות ה-1830 הוכנו תוכניות לשיפוץ נרחב של הטירה על ידי האדריכל ג'ון סמית' (אנ'), שתכנן גם את טירת בלמורל, אולם רק פתח כניסה חדש נבנה מתוך התוכניות. טירת קרייגסטון היא כיום בניין רשום בקטגוריה A. משפחת אורקהרט ממשיכה להחזיק בטירה, ובשנים האחרונות היא החלה לארח במקום חתונות ואירועים נוספים. כמו כן, הטירה מוצעת להשכרה למגורים אקסקלוסיביים של קבוצות.
עיצוב ושימור פנים והשטחים סביב הטירה

חדר האורחים של הטירה, עם גילופי העץ התנ"כיים וההרלדיים שבו, מדגים את תשומת הלב לפרטים האמנותיים בתכנון המבנה. בנוסף, הגנים סביב הטירה, אף שהם שונים מהתוכניות המקוריות של ויליאם אדם, מהווים תוספת חשובה לתחושת האחוזה ההיסטורית.
הערות שוליים

1 2  Craigston Castle, History & Visiting | Historic Aberdeenshire Guide, Britain Express (באנגלית)
1 2  Slade, H. Gordon (1977). "Craigston Castle, Aberdeenshire" (PDF). Proceedings of the Society of Antiquaries of Scotland. 108: 262–299.
↑  By The Newsroom, 23-year-old woman hurt in early-morning assault, The Scotsman, ‏26 בפברואר 2013
↑  "The curious case of Thomas Urquhart". The Scotsman. 18 באפריל 2011. {{cite web}}:  (עזרה)
↑  portal.historicenvironment, CRAIGSTON CASTLE
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טירת קרייגסטון".
לואי בל

| --- | --- |

לואי בל, 2019
 לידה:  27 במאי 1982 (בן 42) קווינסי, מסצ'וסטס
 שם לידה:  לואי ראסל בל
 מוקד פעילות:  ארצות הברית
 תקופת הפעילות:  מ-2003
 מקום לימודים:  North Quincy High School 
 עיסוק:  מפיק מוזיקלי, פזמונאי
 סוגה:  פופ • R&B • היפ-הופ • רוק
 שפה מועדפת:  אנגלית 
 חברת תקליטים:  אלקטריק פיל
 שיתופי פעולה בולטים:  קמילה קביו, טיילור סוויפט
 פרופיל ב-IMDb
 
לואי ראסל בל (באנגלית: Louis Russell Bell; נולד ב-27 במאי 1982) הוא מפיק מוזיקלי, כותב שירים וטכנאי קול אמריקאי. במהלך הקריירה שלו, עבד בל יחד עם אמנים כדוגמת פוסט מאלון, קמילה קביו, די ג'יי סנייק, סלינה גומז, לורד וטיילור סוויפט.
חיים וקריירה > ראשית חייו

לואי בל נולד ב-27 במאי 1982, בקווינסי, מסצ'וסטס. הוא החל לקחת שיעורי פסנתר בגיל 11 והשתמש במיומנות זו כדי ליצור מוזיקה. בהמשך, פתח אולפן הקלטות משלו בבוסטון, שם עבד במהלך השנים עם אמנים שונים.
חיים וקריירה > קריירה

בשנת 2013 עבר בל ללוס אנג'לס לאחר שחתם על חוזה מוזיקלי עם אוסטין רוזן. לאחר מכן, עבד בל עם פוסט מאלון, תוך שהצהירו כי העבודה שלהם יחד מוציאה מהם את המיטב. השניים עבדו על אלבום שלם של מאלון, תוך שכתבו יחד את הלהיט "Congratulations", שזכה להצלחה בינלאומית. הקריירה של בל זכתה להצלחה נוספת בינואר 2016, כשג'סטין ביבר ביקר אותו ואת מאלון, והם הקליטו יחד את השיר "Deja Vu", שנכנס למצעד הבילבורד הוט 100, וזכה להצלחה רבה בארצות הברית.
בשנת 2019, הוציאה לנה דל ריי את אלבומה השישי, Norman Fucking Rockwell!. באלבום נכלל השיר "Fuck It, I Love You", אותו כתב לואי בל ביחד עם אמנים נוספים. באותה השנה, הוציאה טיילור סוויפט את אלבומה השביעי Lover, בו נכללו השירים "I Forgot That You Existed", "Afterglow" ו-"It's Nice to Have a Friend", אותם כתב בל ביחד עם פזמונאים נוספים גם כן. בסמוך לכך, כתב לקארדי בי, פוסט מאלון ורבסיאן את השיר "Writing on the Wall".
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | הקלטת השנה | "Fortnight" (כמפיק) | מועמדות |  |
| פרס גראמי | 2025 | שיר הקאנטרי הטוב ביותר | "I Had Some Help" (כפזמונאי) | מועמדות |  |
| פרס איגוד מוזיקת הקאנטרי | 2024 | שיר השנה | "I Had Some Help" | מועמדות |  |
הערות שוליים

1 2 3  "This is How Post Malone's "rockstar" Was Made". נבדק ב-9 בדצמבר 2017. {{cite web}}:  (עזרה)
↑  "From 'Rockstar' to 'Havana,' Meet the Indie Management Label Repping Producers Behind Today's Biggest Hits". נבדק ב-9 בדצמבר 2017. {{cite web}}:  (עזרה)
↑  "Stoney – Post Malone – Credits". AllMusic. נבדק ב-9 בדצמבר 2017. {{cite web}}:  (עזרה)
↑  "Louis Bell on Co-Producing Post Malone's No. 1 Hit 'rockstar': 'We Weren't Thinking of the Hot 100 at All'". נבדק ב-9 בדצמבר 2017. {{cite web}}:  (עזרה)
↑  Lana Del Rey - Fuck It I Love You & The Greatest (Official Video), נבדק ב-2019-10-19
↑  Release group “Lover” by Taylor Swift - MusicBrainz, musicbrainz.org
↑  Taylor Swift - Lover, Discogs (באנגלית)
↑  Lover - Taylor Swift | Songs, Reviews, Credits, AllMusic (באנגלית)
↑  French Montana - Writing on the Wall ft. Post Malone, Cardi B, Rvssian, נבדק ב-2019-10-19
↑  "𝗪𝗮𝘁𝗰𝗵 Ramage 𝗡𝗲𝘄 𝗠𝘂𝘀𝗶𝗰 𝗩𝗶𝗱𝗲𝗼 Ya Lil 𝗘𝘅𝗰𝗹𝘂𝘀𝗶𝘃𝗲 𝗢𝗻 #𝗙𝗿𝗲𝗲𝗧𝗩 | 𝗙𝗿𝗲𝗾.𝟭𝟭𝟵𝟬𝟬𝗩 📺". Free TV. 20 ביולי 2020. נבדק ב-14 בינואר 2024 – via Facebook. {{cite web}}:  (עזרה)
↑  "Ya Liel" (באנגלית). Ramag - Topic. 31 בינואר 2024. נבדק ב-10 במרץ 2024 – via YouTube. {{cite web}}:  (עזרה)
↑  "Ya Liel". YouTube. נבדק ב-12 במרץ 2020. {{cite web}}:  (עזרה)
↑  Ramage - Ya Lil (From Al Anesa Farah – Music from the Original TV Series) (Official Music Video) (באנגלית אמריקאית), נבדק ב-2020-07-19
↑  "يا ليل يا ليل مليان حكايات يا ليل قلوب بتحب وتنسى واهي ذكري وخلاص" (באנגלית). Amira Atta. 17 בינואר 2020. נבדק ב-17 בינואר 2024 – via YouTube. {{cite web}}:  (עזרה)תחזוקה - ציטוט: url-status (link)
↑  "يا ليل يا ليل مليان حكايات يا ليل" (באנגלית). Amira Atta. 17 בינואר 2020. נבדק ב-17 בינואר 2024 – via YouTube. {{cite web}}:  (עזרה)תחזוקה - ציטוט: url-status (link)
↑  "يا ليل يا ليل ملايين حكايات يا ليل يا ما عشنا فيها الفرحه و يما دقنا فيها الويل❤️👌😩" (באנגלית). DEDY Ebrahim. 25 באוקטובר 2021. נבדק ב-13 במאי 2024 – via YouTube. {{cite web}}:  (עזרה)תחזוקה - ציטוט: url-status (link)
↑  Ramage - Ya Lil (From "Al Anisa Farah") (Official Music Video) (באנגלית), נבדק ב-2022-07-03
↑  "Ramage - Ya Lil (From "Al Anisa Farah") (Official Music Video)" (באנגלית). נבדק ב-2022-07-03.
↑  ליל פיפ ואיי לאב מקונן בשיתוף פול אאוט בוי
↑  בשיתוף פוסט מאלון וטראוויס סקוט
↑  בשיתוף פוסט מאלון או סוסמן
↑  בשיתוף טיי דולה סיין
↑  בשיתוף סוואה לי
↑  בשיתוף טורי ליינז
↑  בשיתוף עם פריים ופוסט מאלון
↑  בשיתוף פוסט מאלון
↑  חאליד, טיי דולה סיין ו-6lack
↑  בשיתוף ביג שון וסטפלון דון
↑  בשיתוף יאנג ת'אג
↑  בשיתוף 21 סבאג'
↑  בשיתוף טראוויס סקוט
↑  בשיתוף חאליד, פוסט מאלון וסיזה
↑  בשיתוף WYNNE ו-Mansionair
↑  2025 GRAMMYs: See The Full Winners & Nominees List | GRAMMY.com, grammy.com
↑  Glenn Garner, CMA Awards: Morgan Wallen, Chris Stapleton Top Winners List, Deadline, ‏2024-11-21 (באנגלית אמריקאית)
| --- | --- |
בקרת זהויות :  GND: 123838742X  LCCN: no2019189364  MusicBrainz: c0367e31-dc3a-4f5e-9d24-0e3af39a8704  VIAF: 1396157771968848930004   WorldCat (עם VIAF): 1396157771968848930004
יי אולד צ'שייר צ'יז

| --- | --- |

 מידע כללי
 סוג:  פאב 
 כתובת:  לונדון 
 מיקום:  הסיטי של לונדון 
 מדינה:  הממלכה המאוחדת 
 
 קואורדינטות:  51°30′52″N 0°06′26″W﻿ / ﻿51.51442896°N 0.107211023°W﻿ / 51.51442896; -0.107211023
 אתר רשמי
  (למפת לונדון מוגדלת) קנט סארי ברקשייר בקינגהאם הרטפורדשייר אסקסיי אולד צ'שייר צ'יז(למפת לונדון רגילה) קנט סארי בר. בקי. הרטפורדשייר אסקסיי אולד צ'שייר צ'יז(למפת הסיטי של לונדון רגילה) יי אולד צ'שייר צ'יז(למפת הסיטי של לונדון מוגדלת) יי אולד צ'שייר צ'יז
 
הכניסה לפאב יי אולד צ'שייר צ'יז. שמות כל מלכי אנגליה שמלכו בתקופת פעולתו של הפאב כתובים לצד דלת הכניסה.
יי אולד צ'שייר צ'יז (באנגלית: Ye Olde Cheshire Cheese) הוא פאב הפועל בסיטי של לונדון באנגליה, ברחוב פליט.
הפאב החל לפעול בשנת 1538, במבנה שעמד במקום מהמאה ה-13. מרתף הפאב הוא מרתף של מנזר כרמליטי שעמד במקום. מבנה הפאב נפגע במהלך השרפה הגדולה של לונדון בשנת 1666, ולאחר השריפה שוקם ושב לפעול.
הפאב נותר כמעט בלא שינוי מאז ששופץ לאחרונה במאה ה-19. חלק מלוחות העץ המצפות את מרבית קירות הפאב מקורן במבנה משנת 1666.
אזכורים ספרותיים

בפאב נהגו לשתות באופן קבוע צ'ארלס דיקנס, וולטר, אלפרד טניסון, סר ארתור קונן דויל וד"ר סמיואל ג'ונסון.
דיקנס מזכיר את הפאב בספרו "בין שתי ערים" (הפאב אינו מוזכר בשמו אולם מסופר כי סידני קארטון הזמין את צ'ארלס דארני לסעוד בפאב המצוי בסימטה מחופה היוצאת מרחוב פליט - תיאור המתאר את הכניסה אל הפאב).
בספר הבישול של בטי קרוקר מסופר כי דיקנס ובן ג'ונסון נהגו לאכול ארנב ולשי בפאב זה.
בלדה משנת 1680 בשם "A New Ballad of the Midwives Ghost" מזכירה את הפאב.
הסופר הרוסי בוריס פילניאק אשר ביקר בפאב בשנת 1923 כתב יצירה בשם "סטאריי סיר" ("הגבינה הישנה") שעלילתה מתרחשת בפאב.
הערות שוליים

↑  הבלדה "A New Ballad of the Midwives Ghost"
ידידיה שלמה רפאל נורצי

| --- | --- |
 לידה:  1560 מנטובה, דוכסות מנטובה 
 פטירה:  1626 (בגיל 66 בערך) 
 כינוי:  המנחת ש"י
 מדינה:  איטליה 
 תקופת הפעילות:  ?–1626 
 רבותיו:  משה קזיס 
 
 אתר רשמי
 
שער ספר "מנחת שי"
רבי ידידיה שלמה רפאל נוֹרְצִי (באיטלקית: Norzi;‏ ה'ש"כ 1560, מנטובה, איטליה – אחרי ה'שפ"ו 1626) היה רב, פרשן ומדקדק בעיר הולדתו. מפורסם בחיבורו הבלשני העוסק דקדוק השפה העברית, מנחת שי.
חייו ופועלו

הוסמך לרבנות בשנת 1585. לקראת תחילת המאה ה-17 נבחר לרבה של מנטובה, תפקיד בו החזיק עד מותו.
נולד לר' אברהם נורצי, ממשפחת אמידה. רבי ידידיה שלמה הקדיש את רוב חייו לפרשנות ביקורתית ומסורה על התנ"ך. הוא לא חסך כל מאמץ כדי למסור את כתביו, שנכתבו בעמל רב, שלמים ככל האפשר, תוך כדי שמירה יסודית על הטקסט המקורי של שפת התנ"ך משום שראה ערך רב בלמידה יסודית לפי ערכה של הדת. הוא ציין את כל הפרושים הניתנים (תלמודיים מקראים או מדרשים) על ידי ברור יסודי ולימוד מעמיק לשמירת ערכו של התנ"ך והדת היהודית כדי לפרש את המקרא על פי ניקודן ומסורן של תיבות שפת המקרא. ככלל הספר עוסק בהעמדת הנוסח לפי המסורה על ידי הכרעה בין כתבי יד ודפוסים ישנים שונים לשם בחירת הנוסחה הסופית, ובקביעת הניקוד וטעמי המקרא. עד היום ספרו שכתב "מנחת שי" העוסק בפרושים אלו הוא מקור השראה ולמידה נכונה של טעמי המקרא.
כדי לאסוף את כל כתבי היד שנצרכו לו כדי לפרש את המקרא, ובמיוחד למציאת כתביו ותורתו של רבי מאיר בן טודרוס אבולעפיה אשר כתב פרושים בנושא זה, רבי ידידיה שלמה יצא למסעות ממושכים והתגורר במשך זמן רב בחו"ל. בשנת 1626 השלים את כתיבת ספרו "גודר פרץ" (שלימים נקרא "מנחת שי" ראשי התיבות של שמו: ש-שלמה י-ידידיה) העוסק בפרושים מקראיים של חמשת חומשי תורה.
הספר מנחת ש"י מחולק לשני כרכים. הראשון עוסק בחמישה חומשי תורה ובחמש מגילות, והשני עוסק בכתובים ונביאים, עם חיבורים קטנים בסוף: מאמר המאריך [-מתג], כללי בג"ד כפ"ת (שש האותיות העבריות שיכולות לקבל דגש קל) וקמץ חטוף.
הספר יצא לאור בפעם הראשונה, אחרי יותר ממאה שנה ממותו של רבי ידידיה שלמה, על ידי רפאל חיים באזילה ממנטובה בשנת ה'תק"ב (1741).
ספריו

מנחת שי
הערות שוליים

| --- | --- |
בקרת זהויות :  NLI: 987007266032705171  PLWABN: 9810604553305606  BNE: XX895352  BnF: cb121427167 (data)  GND: 104268956  ISNI: 0000 0000 7972 6170  LCCN: n81110612  NTA: 297408518  RERO: 02-A011261562  SELIBR: 80699  SUDOC: 117944327  VcBA: 495/6531  VIAF: 29570203   WorldCat (עם VIAF): 29570203